**Abdullah Sani** atau nama sebenarnya **Sani Mohd Salleh** (1937 – 4 April 2009) merupakan pelakon filem melayu malaysia era 60an.

Kehidupan Awal
--------------

Seniman Abdullah Sani atau nama sebenarnya Sani Bin Mohd Salleh dilahirkan pada tahun 1937 di Singapura. Bapanya ialah Mohd Salleh dan ibunya pula Norlia Osman merupakan penggiat bangsawan terkenal. 

Mereka memiliki pentas bangsawan sendiri yang dikenali dengan nama Norlia Opera yang ditubuhkan pada tahun 1928. Maka dengan pentas bangsawan ini seniman Abdullah Sani mula berjinak jinak dalam dunia lakonan.

Kerjaya
-------

Setelah meninggalkan pentas bangsawan, beliau mula memasuki dunia perfileman di Cathay Keris Film menerusi filem pertamanya iaitu Tunang Pak Dukun pada tahun 1960. Dunia filem yang bercorakkan komedi dengan loghat Negeri Sembilan ini beliau telah diberikan peranan sebagai pelakon tambahan. Seterusnya pada tahun 1961, beliau sekali lagi diberikan peluang berlakon dalam filem Lela Satria menerusi pengarah iaitu Allahyarham Dato' S Roomai Noor. Setelah itu, beliau telah diberikan peranan yang lebih penting pada tahun yang sama menerusi filem Hang Jebat dan Puteri Gunung Ledang dengan memegang watak sultan. Disebabkan penjiwaan watak yang sangat berkesan melalui kedua-dua buah filem ini, beliau lebih dikenali dengan watak sultan.

Filem terakhir lakonannya di Cathay Keris Film adalah Hutang Darah Di Bayar Darah pada tahun 1964 arahan pengaran B.N Rao. Setelah itu, Beliau telah berhijarah ke syarikat perfileman Shaw Brothers melalui filem Pusaka Pontianak pada tahun 1965. Selain pernah berkhidmat di kedua buah syarikat perfileman terkenal di Singapura, beliau juga pernah berlakon dibawah produksi Studio Merdeka menerusi filem Tun Mandan pada tahun 1964.

Selepas bersara dari dunia perfileman, Abdulah Sani seringkali terlibat dan mendapat undangan dalam pementasan Drama Sandiwara di Television Singapura.

Seniman Abdullah Sani telah mendirikan rumahtangga bersama Hajah Esah Muda dan telah dikaruniakan dengan tiga orang anak.

Filemografi
-----------

### Filem

| Tahun | Tajuk | Watak | Catatan |
| --- | --- | --- | --- |
| 1960 | *Tunang Pak Dukun* |  | Filem pertama |
| 1961 | *Puteri Gunung Ledang* | Sultan Mahmud Shah |  |
| *Hang Jebat* | Sultan Mansur Shah |  |
| *Jalak Lenteng* | Dandan |  |
| *Lela Satria* |  |  |
| 1962 | *Tun Fatimah* | Tun Hassan |  |
| *Badang* |  |  |
| *Jula Juli Bintang Tiga* |  |  |
| 1963 | *Masuk Angin Keluar Asap* | Tuan Director Opera/Tuan Manager |  |
| *Gila Talak* | Tuan Director Opera |  |
| 1964 | *Hutang Darah Dibayar Darah* |  | Filem terakhir di Cathay Keris Film |
| *Tun Mandan* | Baba | Filem di Studio Merdeka |
| 1965 | *Pusaka Pontianak* |  | Filem di Malay Film Productions/Filem terakhir |

Kematian
--------

Abdullah Sani telah meninggal dunia pada pagi hari 4 April 2009 di usia 72 tahun, akibat terjatuh ketika mahu ke masjid di kediaman mereka Jurong Timur (Jurong East), Singapura ketika hendak bersiap-siap untuk menunaikan solat. Beliau meninggalkan seorang balu Hajah Esah Muda, 69 tahun dan tiga orang cahaya mata.

Rujukan
-------

1. ↑  "Leckeres Barbecue - NOSTALGIA... Pelakon Abdullah Sani (bertanjak) dari Cathay Keris bersama para peminatnya... | Facebook". *www.facebook.com*. Dicapai pada 2024-03-31.
2. ↑  *Abdullah Sani - Sultan Melaka Kacak*, dicapai pada 2024-03-31
3. ↑  "Facebook". *www.facebook.com*. Dicapai pada 2024-03-31.